OpenLLM-France/wikimedia huggingface dataset:
# Galvanisme

El Galvanisme és una teoria de Luigi Galvani segons la qual el cervell dels animals produeix electricitat que és transferida pels nervis, acumulada en els músculs i disparada per a produir el moviment dels membres. Aquesta singular teoria va recórrer els claustres universitaris europeus entre finals del segle xviii i primeres dècades del xix. Els experiments amb animals, i fins amb cadàvers humans, encoratjaven la secreta esperança que, mitjançant l'electricitat, pogueren sanar-se malalties que provocaven paràlisis, i encara reanimar un cos mort. Eixes experiències poden considerar-se un remot antecedent del desfibril·lador cardíac modern.
El 1818, en la Universitat de Glasgow, el metge Andrew Ure va meravellar un auditori popular aplicant corrent al nervi frènic esquerre i al diafragma del cadàver d'un ajusticiat en la forca, amb la qual cosa va assolir la reanimació del cos. Tot va acabar en un frenètic festival d'horror quan es va aplicar corrent al nervi supraorbitari i al taló. A mesura que pujava el voltatge, "es van exhibir les ganyotes més horribles. Ràbia, horror, desesperació, angoixa i somriures espantosos s'uniren en l'horrible faç de l'assassí", va narrar el mateix Ure.
Dos anys abans, en un castell suís, Mary Shelley havia concebut la novel·la Frankenstein o el modern Prometeu, en la qual és molt clara la referència als experiments que llavors es feien amb l'electricitat, que apassionaven el marit de Mary, el poeta Percy Bysshe Shelley, i el grup d'intel·lectuals que l'envoltava, entre ells Lord Byron, a qui va tenir com a veí a Suïssa, i al "pobre" Polidori, que es va suïcidar tres anys després. La teoria d'un fluid elèctric nerviós, produït pel cervell, conduït pels nervis i emmagatzemat en els músculs, ha estat abandonada pels científics.

## Enllaços externs

* Galvanisme en Corrosion Doctors (anglès).
# Gamarragutxia

Gamarragutxia/Gamarra Menor és un poble i concejo pertanyent al municipi de Vitòria. Tenia 22 habitants en (2007). Està enclavat en la Zona Rural Nord-oest de Vitòria.
Està al nord de Vitòria, a 8 km de distància del centre de la ciutat per carretera. Del poble homònim de Gamarra Nagusia està separat per poc més d'un quilòmetre, encara que per carretera siguin 4 km els que els separen.
La parròquia que data del segle xiii està en estat ruïnós i no es pot visitar. La població pertany a la jurisdicció de Vitòria des que en el segle XIV el rei Alfons XI de Castella la cedís a la vila.
Les festes patronals per la Nativitat de la Verge se celebren el 8 de setembre.

## Referències

* ↑ Espinosa, Gema. Localidades del Municipio de Vitoria-Gasteiz. Ayuntamiento de Vitoria-Gasteiz.
* ↑ López de Guereñu Galarraga, Gerardo. «Mortuorios o despoblados». A: Toponimia alavesa seguido de Mortuorios o despoblados y Pueblos alaveses. 5. Barcelona-Bilbao: ALSOGRAF, para Euskaltzaindia, 1989, p. 582. ISBN 8485479483.

## Enllaços externs

* Gamarra Menor/Gamarragutxia a l'Enciclopèdia Auñamendi
# Ges (desambiguació)

«Ges» té aquests significats:
# Gerbilliscus guineae

Gerbilliscus guineae és una espècie de mamífer rosegador de la família dels múrids. Viu a Benín, Burkina Faso, Costa d'Ivori, Gàmbia, Ghana, Guinea, Guinea-Bissau, Mali, el Senegal, Sierra Leone i Togo. El seu hàbitat natural són les sabanes amb matolls espessos i una cobertura herbàcia variable. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Granjon, L. Gerbilliscus guineae. UICN 2016. Llista Vermella d'espècies amenaçades de la UICN, edició 2016, consultada el 3 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Gomido Football Club

El Gomido Football Club és un club togolès de futbol de la ciutat de Kpalimé. Juga els seus partits a l'Estadi Municipal de Kpalimé.

## Palmarès

* Copa togolesa de futbol:
** 2017-18
* Copa de la Independència:
** 2018

## Referències

* ↑ «CAF». CAF. [Consulta: 26 novembre 2018].
* 1 2 «Togo - List of Cup Winners». rsssf.com. [Consulta: 16 agost 2019].
# Glenrock

Glenrock és una població dels Estats Units a l'estat de Wyoming. Segons el cens del 2000 tenia 2.231 habitants.

## Demografia

Segons el cens del 2000, Glenrock tenia 2.231 habitants, 925 habitatges, i 641 famílies. La densitat de població era de 446,3 habitants/km².
Dels 925 habitatges en un 33,8% hi vivien nens de menys de 18 anys, en un 54,1% hi vivien parelles casades, en un 11,5% dones solteres, i en un 30,6% no eren unitats familiars. En el 26,7% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,89.
Per edats la població es repartia de la següent manera: un 28,8% tenia menys de 18 anys, un 6,6% entre 18 i 24, un 25,6% entre 25 i 44, un 25,8% de 45 a 60 i un 13,2% 65 anys o més.
L'edat mediana era de 38 anys. Per cada 100 dones de 18 o més anys hi havia 89,4 homes.
La renda mediana per habitatge era de 32.300 $ i la renda mediana per família de 40.927 $. Els homes tenien una renda mediana de 32.778 $ mentre que les dones 18.795 $. La renda per capita de la població era de 17.088 $. Entorn de l'11,4% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenrock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Glenrock». American Fact Finder. Oficina del Cens dels Estats Units, 12-01-2010.
# Gran Premi de Baden-Württemberg de motociclisme

El Gran Premi de Baden-Württemberg de motociclisme fou un esdeveniment esportiu que es disputà en una sola ocasió (la temporada de 1986), al Hockenheimring, dins del calendari del Campionat del món de motociclisme.

## Guanyadors

| Any | Circuit | 80 cc | 80 cc | 125 cc | 125 cc | Detalls |
| Any | Circuit | Pilot | Motocicleta | Pilot | Motocicleta | Detalls |
| 1986 | Hockenheimring | Gerhard Waibel | Real | Fausto Gresini | Garelli | Detalls |

## Referències

* ↑ «L'Histoire du Grand Prix d'Allemagne et des autres Grands Prix de Championnats du Monde en Allemagne - GP de Bade-Wurtemberg - GP de la Repblique Democratique Allemande - Epreuves de Sidecar» (en francès). Racing Memory. Arxivat de l'original el 2 novembre 2011. [Consulta: 2 novembre 2011].
# Gran Premi de Bahrain

El Gran Premi de Bahrain és una carrera puntuable actualment pel campionat de Fórmula 1.

## Història

El Gran Premi de Bahrain es va disputar per primera vegada el 4 d'abril del 2004.
L'edició de l'any 2004 va ser la primera carrera de Fórmula 1 que es va disputar a la regió del Golf Pèrsic. Molts tenian por que la Fórmula 1 fos una oportunitat perquè els grups terroristes de la regió ataquessin les instal·lacions. Per sort, la carrera es va disputar sense cap tipus d'incidents d'aquest tipus.
Ja el 2005, sota una intensa calor i amb temperatures superiors a 45° va guanyar la cursa l'asturià Fernando Alonso, que va repetir l'any 2006 i el 2010. A les edicions del 2007 i 2008 la victòria va estar per Felipe Massa.

## Resultats

| Any | Pilot | Equip | Circuit | Resultats |
| 2004 | Michael Schumacher | Ferrari | Sakhir | Resultats |
| 2005 | Fernando Alonso | Renault | Sakhir | Resultats |
| 2006 | Fernando Alonso | Renault | Sakhir | Resultats |
| 2007 | Felipe Massa | Ferrari | Sakhir | Resultats |
| 2008 | Felipe Massa | Ferrari | Sakhir | Resultats |
| 2009 | Jenson Button | Brawn - Mercedes | Sakhir | Resultats |
| 2010 | Fernando Alonso | Ferrari | Sakhir | Resultats |
| 2011 | GP ANUL·LAT | | Sakhir | Resultats |
| 2012 | Sebastian Vettel | Red Bull - Renault | Sakhir | Resultats |
| 2013 | Sebastian Vettel | Red Bull - Renault | Sakhir | Resultats |
| 2014 | Lewis Hamilton | Mercedes | Sakhir | Resultats |
| 2015 | Lewis Hamilton | Mercedes | Sakhir | Resultats |
| 2016 | Nico Rosberg | Mercedes | Sakhir | Resultats |
| 2017 | Sebastian Vettel | Ferrari | Sakhir | Resultats |
| 2018 | Sebastian Vettel | Ferrari | Sakhir | Resultats |
| 2019 | Lewis Hamilton | Mercedes | Sakhir | Resultats |
| 2020 | Lewis Hamilton | Mercedes | Sakhir | Resultats |
| 2021 | Lewis Hamilton | Mercedes | Sakhir | Resultats |

## Enllaços externs

* Pàgina del Circuit Internacional de Bahrain
# Guadarrama

* Per a altres significats, vegeu «Guadarrama (desambiguació)».
Guadarrama és un municipi de la Comunitat de Madrid.

## Història

Va ser fundada pels àrabs, que van denominar Uad-er-ramel al riu que dona nom al poble i a la serra que aquest està enclavada. Guadarrama va obtenir el títol de vila de Ferran V de Castella (II d'Aragó) el 22 de novembre de 1504.
Ferran VI va ordenar la construcció de la carretera de La Corunya pel port de Guadarrama, que va ser testimoni d'intensos combats durant la Guerra Civil. Després de la guerra civil la Direcció general d'Àrees Devastades va haver de reconstruir el poble gairebé per complet.
Després d'un curt període que va ser famós pels seus sanatoris antituberculosos, Guadarrama s'ha transformat en una important localitat turística i en la segona residència de molts habitants de Madrid. El seu interès turístic resideix en gran part en la proximitat a la sierra de Guadarrama. El punt més alt del municipi és Cabeza Lijar amb una altura de 1.824 metres per sobre del nivell del mar.

### Demografia

Evolució demogràfica en Guadarrama 1842-2006 :
| 1842 | 1877 | 1887 | 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2001 | 2002 | 2003 | 2004 | 2005 | 2006 |
| 455 | 734 | 753 | 702 | 773 | 994 | 1118 | 1594 | 1466 | 2101 | 3298 | 3834 | 5957 | 6902 | 9389 | 10275 | 11280 | 11957 | 12457 | 13032 | 13025 |
# Graptopetalum marginatum

Graptopetalum marginatum és una espècie de planta suculenta del gènere Graptopetalum, de la família de les Crassulaceae.
Espècie descoberta recentment (2002) a l'estat mexicà de Nayarit, on és l'única del gènere que es coneix.

## Descripció

És una planta suculenta perenne. Forma una roseta semiglobosa, normalment solitària, de 10 a 14 cm de diàmetre, amb una tija curta de fins a 3 cm de llarg i 1 a 2 cm de diàmetre.
Les fulles, de 12 a 25, de joves són ascendents i després horitzontals a doblegades cap enrere, obovades espatulades, les fulles més grans fins a 6,5 cm de llarg, 3 cm d'ample, i 4 mm de gruix, amb un mucro acuminat blanc de 1,5 a 2 mm de llarg. Són de color verd grisenc o vermelloses si estan exposades a forta llum, amb una tènue capa cerosa, epidermis amb cèl·lules que sobresurten però suau al tacte, els marges esmolats, una mica membranosos, clarament blanquinosos.
Les inflorescències, d'1 a 4, de 20 a 30 cm de llarg, ascendents o horitzontals, amb una tija de fins a 9 cm, i de 10 a 14 branques en zigazaga, amb 5 o 6 flors cadascuna.
Les flors amb olor a humitat, pètals deltoides-acuminats, aguts, de 10 mm de llarg i 3 mm d'ample, de color crema verdós amb taques i bandes vermelles marronoses paral·leles.

## Distribució

Planta endèmica de l'estat de Nayarit, Mèxic. Creix en penya-segats rocosos escarpats al bosc (sub) caducifoli a 670 m d'altitud.
G. marginatum és el primer registre del gènere de Nayarit. Sembla que sense parents propers, però és similar a G. bartramii.

## Taxonomia

Graptopetalum marginatum va ser descrita per Kimnach & Moran i publicada a Cactus and Succulent Journal 74: 196. 2002.

### Etimologia

Graptopetalum: nom genèric que deriva de les paraules gregues: γραπτός (graptos) per a "escrits", pintats i πέταλον (petalon) per a "pètals" on es refereix als pètals generalment tacats.
marginatum epítet llatí que significa 'vorejat'.

## Referències

* ↑ «Graptopetalum Marginatum Kimnach & Moran, 2002». International Crassulaceae Network.
* ↑ «Graptopetalum marginatum Kimnach & Moran». Tropicos.org. Missouri Botanical Garden.
# Gobius caffer

Gobius caffer és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 18 cm de longitud total.

## Distribució geogràfica

Es troba a Sud-àfrica.

## Referències

* ↑ Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* ↑ BioLib (anglès)
* 1 2 FishBase (anglès)

## Bibliografia

* Goren, M., 1996. A review of the southern African gobiid fish genus Caffrogobius Smitt, 1900. Spec. Publ. Smith Inst. Ichthyol. (57):1-28.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miller, P.J., 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gregory Erickson

Gregory M. Erickson, Ph.D. en paleobiologia a la Florida State University.
Erickson ha publicat molt sobre ontogènia i els patrons de creixement dels alligators i dinosaures, especialment sobre el teròpode Tyrannosaurus rex. Erickson també ha contribuït en donar nom i descriure alguns gèneres de dinosaures, com Guanlong (2006) i Limusaurus (2009). També és ferm partidari de la idea que l'origen dels ocells està en els dinosaures.
Erickson ha participat en el progrma de la BBC The Truth About Killer Dinosaurs, en el qual va calcular la força de la mossegada del Tyrannosaurus rex. També ha contribuït en un episodi de Science Of Sex Appeal (Discovery Channel), sobre la manera com es reproduïen els dinosaures.

## Publicacions

* Xu, Xing; Clark, James M; Forster, Catherine A; Norell, Mark A; Erickson, Gregory M; Eberth, David A; Jia, Chengkai & Zhao, Qi (9 de febrer de 2006). "A basal tyrannosauroid dinosaur from the Late Jurassic of China" Nautre, 9: 715-718. doi:10.1038/nature04511

## Referències

* ↑ http://www.bio.fsu.edu/erickso%5BEnllaç+no+actiu%5Dn/.

## Enllaços externs

* Gregory M. Erickson's profile at Florida State University's homepage.
# Griffith

* No s'ha de confondre amb Griffiths.
«Griffith» té aquests significats:
* Griffith (Indiana), població dels Estats Units a l'estat d'Indiana
* Griffith (Nova Gal·les del Sud), població d'Austràlia a l'estat de Nova Gal·les del Sud
* Observatori Griffith, instal·lació a Los Angeles, Califòrnia, EUA
* Biografies:
** Andy Griffith (Mount Airy, Carolina del Nord - Roanoke Island, Carolina del Nord, 2012), actor, guionista i productor estatunidenc
** Arthur Griffith, líder nacionalista irlandès
** Cliff Griffith (Nineveh, Indiana, 1916), pilot estatunidenc de curses automobilístiques
** D. W. Griffith (La Grange, Kentucky, 1875 – Hollywood, Califòrnia, 1948)
** Edward Griffith (1790–1858), naturalista britànic
** Florence Griffith-Joyner (Los Angeles, Califòrnia, 1959 -Misión Viejo, Califòrnia, 1998), atleta nord-americana especialista en proves de velocitat
** Frederick Griffith (1877–1941), bacteriòleg anglès que va centrar la seva atenció en l'epidemiologia i la patologia de la pneumònia bacteriana
** Hugh Griffith (Marianglas, Gal·les, 1912 - Londres, 1980), actor gal·lès
** Melanie Griffith (Nova York, 1957), actriu de cinema nord-americana
** Richard Griffith (Londres, 1872 - Hendon, Londres, 1955), jugador d'escacs, escriptor i editor anglès
** Virgil Griffith (Birmingham, 1983), programador d'aplicacions i programari americà
# Grandisonia

Grandisonia és un gènere d'amfibis gimnofions de la família Caeciliidae que conté les següents espècies.

## Taxonomia

* Grandisonia alternans (Stejneger, 1893)
* Grandisonia brevis (Boulenger, 1911)
* Grandisonia diminutiva Taylor, 1968
* Grandisonia larvata (Ahl, 1934)
* Grandisonia sechellensis (Boulenger, 1911)
# Gundadalur

Gundadalur és el nom d'una zona esportiva de Tórshavn, capital de les illes Fèroe. Hi ha tres camps de futbol i altres instal·lacions esportives. És el lloc on hi ha l'estadi nacional de Tórsvøllur.

## Estadi de Gundadalur

L'estadi de Gundadalur va fer la funció d'estadi nacional de les Illes Fèroe fins a la construcció l'any 1999 del Tórsvøllur. Està situat al costat oest del nou estadi nacional i va ser inaugurat el 1911. Consta de dos terrenys de joc: el camp superior (Ovari vøllur) és el camp principal utilitzat per als partits de primer nivell i és el terreny de joc del HB i el B36, tot i que també acull els partits d'altres equips feroesos a les competicions europees; el camp inferior (Niðari vøllur), s'utilitza principalment per a entrenaments i s'hi disputen partits de nivell inferior. És el terreny de joc del Undrið FF, i ho va ser també del Giza/Hoyvík fins al 2017.

## Instal·lacions

A la mateixa zona hi ha dos pavellons esportius. El Høllin á Hálsi és el més antic; construït el 1970, es troba just a sobre del Tórsvøllur i és propietat del municipi de Tórshavn des del 2004. Gundadalshøllin és el nom de l'altre pavelló situat al costat sud del Høllin á Hálsi. Les dues sales esportives s'utilitzen principalment per als partits d'handbol i voleibol, tot i que també es fan servir per a altres esdeveniments públics, no relacionats amb l'esport. El Gundadalshøllin és propietat dels clubs de handbol Neistin i Kyndil, i del club de voleibol Fleyr.
També hi ha una zona de natació que es va construir el 1984. Té una piscina de 25 metres de longitud amb sis carrils i unes altres tres piscines: una de fonda i dues més no tan profundes, destinades principalment als infants.
Hi ha un pavelló gimnàstic en una sala al costat nord-est del Tórsvøllur; es diu Fimi i és propietat del municipi de Tórshavn. A l'exterior de la banda oest de l'estadi de Gundadalur hi ha una sala esportiva per a jugar a bàdminton que es diu Badmintonhøllin. Al nord de la sala per al bàdminton, hi ha un camp de tennis. Finalment també hi ha una pista d'atletisme anomenada Tórsbreyt.

## Referències

* ↑ «Gundadalur» (en anglès). Nordic Stadiums. [Consulta: 8 gener 2020].
* ↑ «Um høllina» (en feroès). Høllin á Hálsi. Arxivat de l'original el 2013-01-24. [Consulta: 8 gener 2020].
* ↑ «Um svimjihøllina» (en feroès). svimjihollin.fo. Arxivat de l'original el 2020-09-21. [Consulta: 8 gener 2020].

## Vegeu també

* Futbol a les Illes Fèroe
# Gyula Futó

Gyula Futó (hongarès: Futó Gyula) (Imperi austrohongarès, 29 de desembre de 1908 - 2 d'octubre de 1977) fou un futbolista hongarès. Va formar part de l'equip hongarès a la Copa del Món de 1934 i va jugar a l'Újpest Football Club.

## Referències

* ↑ «Gyula Futó» (en castellà). Transfermarkt. Transfermarkt GmbH & Co. KG. [Consulta: 27 maig 2023].
# Gyula Grosics

Gyula Grosics (Dorog, 4 de febrer de 1926 - Budapest, 13 de juny de 2014) fou un jugador de futbol hongarès dels anys 50.

## Trajectòria esportiva

Fou el porter del llegendari equip hongarès que meravellà als anys 50, amb companys com Nándor Hidegkuti, Ferenc Puskás, Zoltán Czibor, Sándor Kocsis i József Bozsik. Rebé el sobrenom de la pantera negra (en hongarès: A fekete párduc).
Amb la selecció de futbol d'Hongria disputà tres Mundials consecutius, el 1954, 1958 i 1962. A nivell de clubs defensà els colors de MATEOSZ, Budapest Honvéd FC i Tatabányai Bányász, retirant-se el 1963.
A nivel de club destacà al MATEOSZ entre 1947 i 1949, al Budapest Honvéd FC, 1950-1957 i al Tatabányai Bányász, 1957-1963.

## Referències

* 1 2 «Gyula Grosics, innovative goalkeeper of Hungary's Golden Team of 1950s, dies at 88». AP. Fox News, 13-06-2014 [Consulta: 14 juny 2014].
* ↑ «Hungary’s greatest goalkeeper Gyula Grosics dies at 88». IANS. BiharPrabha.com, 13-06-2014 [Consulta: 13 juny 2014].

## Enllaços externs

* Gyula Grosics al museu de l'esport hongarès Arxivat 2007-10-07 a Wayback Machine. (hongarès)
# Górnoie (Sakhalín)

* Per a altres significats, vegeu «Górnoie».
Górnoie (en rus: Горное) és un poble de l'óblast de Sakhalín, a l'Extrem Orient de Rússia, que el 2013 tenia 38 habitants. Pertany al districte de Makàrov.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Grimm

«Grimm» té aquests significats:
* Carl Hugo Grimm (Zanesville, Ohio, 1890 – Cincinnati, Ohio, 1978), organista i compositor estatunidenc
* Germans Grimm, lingüistes i escriptors de contes alemanys del segle xix
* Jacob Grimm (1785-1863)
* Wilhelm Grimm (1786-1859)
* Johann Friedrich Carl Grimm, botànic alemany del segle XVIII
* Frédéric-Melchior Grimm, il·lustrat francoalemany
* Grimm 31, casa desapareguda d'un comerciant d'Hamburg del segle XVI
* Grimm (sèrie de televisió), sèrie de televisió estatunidenca
# Grimmiàcies

Les grimmiàcies (Grimmiaceae) són una família de molses de la classe Bryopsida. Principalment viuen sobre roques i sovint resisteixen la dessecació. Algunes espècies prefereixen els sòls sorrencs.
Aquesta família està estesa per les regions de clima temperat, incloent les altes muntanyes de tot el món. En zones tropicals només viuen a alta muntanya.

## Gèneres

Aquesta família conté 10 gèneres amb unes 330 espècies en dues subfamílies
* Subfamília Racomitrioideae
** Bucklandiella, 58 espècies cosmopolites
** Codriophorus, 15 espècies holàrtiques
** Niphotrichum, 8 espècies
** Racomitrium, 14 espècies cosmopolites
* Subfamília Grimmioideae
** Aligrimmia, 1 espècies al Perú
*** Aligrimmia peruviana
** Coscinodon, 10 espècies
** Coscinodontella, 1 espècie al Perú
*** Coscinodontella bryanii
** Grimmia, unes 110 espècies cosmopolites
** Leuroperichaetium, 1 espècie a Namíbia
*** Leuroperichaetium eremophilum
** Schistidium, 110 espècies cosmopolites
*** Schistidium apocarpum

## Bibliografia

* Jan-Peter Frahm, Wolfgang Frey, J. Döring: Moosflora. 4., neu bearbeitete und erweiterte Auflage (UTB für Wissenschaft, Band 1250). Ulmer, Stuttgart 2004, ISBN 3-8001-2772-5 (Ulmer) & ISBN 3-8252-1250-5 (UTB)
* Jan-Peter Frahm: Biologie der Moose. Spektrum Akademischer Verlag, Heidelberg und Berlin 2001, ISBN 3-8274-0164-X

## Enllaços externs

* Pflanzenliebe.de Fotografies d'espècies de la família Grimmiaceae

## Referències

* ↑ Plantilla:BibISBN